Jan Elhøj

Jan Elhøj (født 27. december 1971) er en dansk komiker, tv- og radiovært, kendt fra blandt andet Banjos Likørstue, Penislægens Værksted, Dumt og Farligt, Zulu Bingo, Bæltestedet og Nul stjerner.

Karriere 
Jan Elhøj startede sin tv karriere med makkeren Anders Christian Hansen. De havde satireduoen Angry Ass sammen. Bl.a. leverede de satire til ungdomsprogrammet Puls på TV 2 og til kanalen ZTV som var en musikkanal alá MTV, hvor de er sammen med Kenneth Bager havde programmet Danish Dance Chart.

I 2001 starter Jan samarbejde med Simon Jul Jørgensen satireprogrammet Banjos Likørstue, der først var radiosatire i to sæsoner og derefter blev det til TV-satireprogram af samme navn sendt på DR2 over to sæsoner, der hurtigt blev et af DR2's mest populære serier.

Han fortsatte sammen med Simon Jul året efter med satireserien Torsdag i 2'eren med Adam Duvå Hall som vært. Her spillede han gæsten Michael, og reporteren Teddy, der ofte måtte ende sine interviews, fordi han havde ondt i maven.

Elhøj har siden da været vært på en række underholdningsprogrammer på DR2 og TV2 Zulu. Fra 2003 til 2004 var han vært på underholdningsprogrammet Zulu Bingo. I 2003 spillede han rockeren Mini i den første sæson af tv-serien Rockerne på DR2.

I 2004 var han vært på Sommerprogrammet ved Jan Elhøj på TV2 ZULU, hvor han sammen med kendte gæster fejrede den danske sommer landet over i 8 episoder. Elhøj dukkede igen op på skærmen i 2006 med programmet Penislægens Værksted på TV2 Zulu. Han var desuden vært på Zulu Awards i 2003, 2004 og 2005.

Jan Elhøj var i 2007 med Johan Stahl vært for Hollywood-redaktion på DR2.

Desuden har Elhøj også lagt stemme til Osmosis Jones fra børneprogrammet Ozzy & Drix.
I tegnefilmen Cowboy, Indianer og Hest lægger han stemme til Cowboy.

Jan Elhøj har i 2011 udgivet bogen Abandoned - Adventures of urban explorers sammen med Morten Kirckhoff.

I 2012 har Jan udgivet bogen Jan på Sporet.

I 2012 og 2013 medvirkede Jan Elhøj i tv-programmet Dumt og Farligt på TV 2 Zulu, hvor han sammen med Lasse Spang Olsen udførte forsøg og eksperimenter, der som navnet antyder, var dumt og farligt.

Henover sommeren, 2013, var Jan Elhøj vikar for Karen Straarup, i radioprogrammet Halløj i Betalingsringen på Radio24syv. Fra 30. september, overtog han sendefladen mellem klokken 14 og 15, på selvsamme radiokanal, med sin gamle kollega Simon Jul Jørgensen i et nyt program, kaldet Bæltestedet.

Siden 2011 har Jan Elhøj og Morten Kirckhoff udgivet Abandoned bøgerne fotobøger om deres rejser om forladte steder over hele verden. I 2018 og 19 udgav de to bøger med fokus på forladte steder i Danmark.

Bibliografi 
 2019 Forladte Steder i Danmark m. Morten Kirckhoff
 2018 De Forladte Danske Hjem m. Morten Kirckhoff
 2017 Abandoned 4- Forladte Steder m. Morten Kirckhoff
 2015 Abandoned 3- Forladte Steder m. Morten Kirckhoff
 2013 Abandoned 2 - Forladte Steder m. Morten Kirckhoff
 2012 Jan på sporet
 2011 Abandoned 1- Forladte Steder m. Morten Kirckhoff

Hæder 
 2010 De fantastiske 3 (kortfilm) pris på Giffoni film festival 2010
 2001 Mujaffa-spillet for Web Award winning online game

Filmografi 
 2022 Jagten på Elefantordenen
 2019 Nul Stjerner 
 2015 Jans Ultra Klub DR Ramasjang
 2013 Dumt og Farligt
 2013 Adrenalin
 2012 Alt forladt
 2012 Dumt og Farligt
 2011 Cowboy, Hest & Indianer
 2011-2012 Jan's Tube

 2008 Crazy breakdancer på Strøget

 2008 Hul i Hovedet
 2008 Ozzy & Drix
 2007 DR2's Hollywood redaktion
 2006 PiP og Papegøje
 2005 Penis Lægens Værksted
 2004 Sommer programmet
 2003-2004 Zulubingo
 2003, 2004, 2005 Zulu Awards
 2002 Torsdag i 2'eren
 2001 Banjos likørstue 1997 Puls 1996 ZTV Danish Dance Chart ZTV / Writer / Co Host / Set designer
2004 Yumme Yumme

 Diskografi 
 2006 Mindtrap Northern Rooms
 1999 Angry Ass 1997 Los Umbrellos - "No Tengo Dinero" (konceptudvikling, produktion, arrangement)

 Radio 
 2013 - 2017 Bæltestedet på Radio24syv 2001 De professionelle 1998 Go P3''

Andet 
 2011 Youth Crime / Target group 12-18 / Lectures on youth crime based on interview's with convicted and former convicted
 2006 LilleGuf Development of Kids clothing line 24 styles / Design / Production

Referencer

Eksterne henvisninger 
 
 Officiel hjemmeside 
 Forladte Steder

Komikere fra Danmark
Studieværter fra Danmark